### NN 108/2025 (1.8.2025.), Uredba o izmjeni i dopunama Uredbe o nazivima radnih mjesta, uvjetima za raspored i koeficijentima za obračun plaće u državnoj službi

VLADA REPUBLIKE HRVATSKE

1542

Na temelju članka 47. Zakona o državnim službenicima (»Narodne novine«, br. 155/23. i 85/24.) i članka 14. stavka 3. Zakona o plaćama u državnoj službi i javnim službama (»Narodne novine«, broj 155/23.), Vlada Republike Hrvatske je na sjednici održanoj 30. srpnja 2025. donijela

UREDBU

O IZMJENI I DOPUNAMA UREDBE O NAZIVIMA RADNIH MJESTA, UVJETIMA ZA RASPORED I KOEFICIJENTIMA ZA OBRAČUN PLAĆE U DRŽAVNOJ SLUŽBI

Članak 1.

U Uredbi o nazivima radnih mjesta, uvjetima za raspored i koeficijentima za obračun plaće u državnoj službi (»Narodne novine«, br. 22/24. i 33/24. - ispravak), u članku 5. iza stavka 2. dodaje se stavak 3. koji glasi:

»(3) Iznimno od stavka 1. ovoga članka, položaji u Direkciji za korištenje službenih zrakoplova, za koja su propisani alternativni uvjeti razine obrazovanja i uvjeti za pilota utvrđeni propisima o zračnom prometu, utvrđuju se kao položaji I. vrste.«.

Članak 2.

U prilogu, Tablici 2. Posebna radna mjesta u državnoj službi, točki 2. Ured predsjednika Vlade RH, Glavno tajništvo Vlade RH i uredi Vlade RH, u dijelu Službenici, položaj I. vrste, radno mjesto: »zamjenik glasnogovornika Vlade Republike Hrvatske« briše se.

U točki 6. Direkcija za korištenje službenih zrakoplova, u dijelu Službenici, položaj I. vrste, za radna mjesta »ravnatelj Direkcije za korištenje službenih zrakoplova« i »zamjenik ravnatelja Direkcije za korištenje službenih zrakoplova« u uvjetima za raspored, iza riječi: »Razina 7.1. sv ili 7.1. st« dodaju se riječi: »/6. sv ili 6. st«.

U točki 7. Ured za opće poslove Hrvatskoga sabora i Vlade RH, u dijelu Namještenici, položaj III. vrste, za radno mjesto: »voditelj odjeljka u Uredu za opće poslove Hrvatskoga sabora i Vlade Republike Hrvatske«, u uvjetima za raspored, iza riječi: »Razina 4.2« dodaju se riječi: »ili 4.1«.

Iza točke 7. Ured za opće poslove Hrvatskoga sabora i Vlade RH, dodaju se točke 7.a i 7.b koje glase:

|  |  |  |  |  |
| --- | --- | --- | --- | --- |
| Položaj/ radno mjesto | Naziv radnog mjesta | Koeficijent za obračun plaće | Platni razred | Uvjeti za  raspored |
| 7.a Ured za odnose s javnošću | |  |  |  |
| SLUŽBENICI | |  |  |  |
| položaj | |  |  |  |
| I. vrste | |  |  |  |
|  | voditelj službe u Uredu za odnose s javnošću Vlade Republike Hrvatske | 3,10 | 11. | Razina 7.1. sv ili 7.1. st ­HKO-a, najmanje 5 godina radnog iskustva na odgovarajućim poslovima |
| radno mjesto | |  |  |  |
| I. vrste | |  |  |  |
|  | viši savjetnik u Uredu za odnose s javnošću Vlade Republike Hrvatske | 2,90 | 11. | Razina 7.1. sv ili 7.1. st ­HKO-a, najmanje 4 godine radnog iskustva na odgovarajućim poslovima |
|  | savjetnik u Uredu za odnose s javnošću Vlade Republike Hrvatske | 2,30 | 9. | Razina 7.1. sv ili 7.1. st ­HKO-a, najmanje 3 godine radnog iskustva na odgovarajućim poslovima |
| 7.b Ured za socijalno partnerstvo | |  |  |  |
| SLUŽBENICI | |  |  |  |
| položaj | |  |  |  |
| I. vrste | |  |  |  |
|  | voditelj službe u Uredu za socijalno partnerstvo | 3,10 | 11. | Razina 7.1. sv ili 7.1. st ­HKO-a, najmanje 5 godina radnog iskustva na odgovarajućim poslovima |
| radno mjesto | |  |  |  |
| I. vrste | |  |  |  |
|  | viši savjetnik-specijalist u Uredu za socijalno partnerstvo | 3,00 | 11. | Razina 7.1. sv ili 7.1. st HKO-a, najmanje 5 godine radnog iskustva na odgovarajućim poslovima, istaknuti rezultati u odgovarajućem području |
|  | viši savjetnik u Uredu za socijalno partnerstvo | 2,90 | 11. | Razina 7.1. sv ili 7.1. st ­HKO-a, najmanje 4 godine radnog iskustva na odgovarajućim poslovima |
|  | savjetnik u Uredu za socijalno partnerstvo | 2,30 | 9. | Razina 7.1. sv ili 7.1. st ­HKO-a, najmanje 3 godine radnog iskustva na odgovarajućim poslovima |

U točki 22. Ministarstvo obrane, u dijelu Službenici, položaj I. vrste, za radno mjesto: »voditelj područnog odsjeka za poslove obrane«, u uvjetima za raspored, riječi: »od čega najmanje 2 godine na najsloženijim poslovima inspekcijskog nadzora« brišu se.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/80

Urbroj: 50301-04/32-25-4

Zagreb, 30. srpnja 2025.

Predsjednik
 mr. sc. Andrej Plenković, v. r.